آرا‌لاریندا فتح الله‌جی ترور تشکیلاتی (فتو) چته باشی فتح الله گولن‌ین ده اولدوغو 130 نفر اوچون "یوردا دؤنون" چاغیریسی ائدیلدی.
حاق‌لاریندا، سوروشدورما و یا جورم تعقیبی ائدیلن و خاریجی اؤلکه‌ده اولما‌لاری سببیله اؤزلرینه چاتیلا بیلمه‌ین 130 نفرلیک لیسته، رسمی قزئته‌ده یایینلاندی.
بونا گؤره، لیسته‌دکی فراریلر، بو گون‌دن اعتباراً 3 آی ایچری‌سینده تورکیه‌یه دؤنه‌رک باغلی اورقان‌لار مراجعت ائتمدیک‌لری تقدیرده، ناظیرلر کابینه‌سی‌نین قراری ایله، تورک وطنداشلیغین‌دان چیخاریلا‌جاق.
15  ژوئیه کودتا گیریشیمی‌نین آردین‌دان فتویه یؤنلیک محکمه پروسه‌سینده، خاریج‌دکی بعضی شوبهه‌لی‌لر حاقیندا، "دولتین بیرلیگینی و اؤلکه بوتون‌لوگونو پوزماق"، "آنایاسانین پوزولماسی"، "جمهور باشقانینا سوی-قصد و فعلی سالدیری"، "یاساما اورقانینا قارشی جورم"، "حکومته قارشی جورم"، "تورکیه جمهورسی حکومتینه قارشی سیلاح‌لی عصیان"، "سیلاح‌لی تشکیلات" و "سیلاح تامین ائتمه" باشلیقلارینداکی جینایت‌لر سببیله سوروشدورما و یا جورم تعقیبی باشلادیلمیشدی.
